**PÁLYÁZATI FELHÍVÁS**

Lébény Város Önkormányzat Képviselő-testülete az önkormányzat tulajdonában lévő lakások és nem lakás céljára szolgáló helyiségek bérletének és elidegenítésének szabályairól szóló 10/2015. (VI.26.) önkormányzati rendelet 10. §-a alapján a **Lébény, Akácfa utca 78. szám alatt található,** az önkormányzat tulajdonában lévő **lakás 2019. július 1. napjától** történő bérbeadására

**pályázatot ír ki az alábbi feltételekkel.**

**1. A megpályázható lakás jellemzői**

**Címe:** 9155 Lébény, Akácfa utca 78. 1. emelet 3. ajtó

**Alapterülete:** 50 m2

**Komfortfokozata:** összkomfortos

**Felszereltsége, állapota:** A lakás 1985-ben épült, és 1 előszoba, konyha, fürdőszoba, WC, kamra, lakótér helyiségekből áll. A fürdőszobában villanybojler, kád, kézmosó található, burkolata járólap és csempe. A WC külön helyiségben található, burkolata járólap és csempe. A konyhában konzolos mosogató és egy edénytároló szekrény található, burkolata járólap és csempe. A konyha mellett külön helyiségként található a kamra. A lakótér burkolata szalagparketta. A lakásban teljes nyílászáró csere történt.

A lakás **helyszíni megtekintésére** Tóth Róbert településüzemeltetési főmunkatárssal történő előzetes egyeztetést követően kerül sor.

**2. A lakás határozott időre, 2 év időtartamra kerül bérbeadásra.**

**3. A lakbér mértéke 40.000 Ft/hó.**

A lakbér mértéke minden év március 1. napjától a Központi Statisztikai Hivatal által közzétett inflációs ráta (fogyasztói árindex átlagos változásának) mértékével növelhető.

**4. Pályázni jogosultak köre**

Pályázni jogosult minden nagykorú természetes személy.

A pályázaton **előnyt élveznek** azok az önálló lakástulajdonnal és más lakásban tulajdoni hányaddal nem rendelkező házaspárok, élettársi kapcsolatban élő személyek és egyedülálló személyek, akik vállalják, hogy:

a) a lakásbérleti szerződés lejártát követően saját tulajdonú lakáshoz jutnak, vagy lakhatásukat más egyéb módon megoldják,

b) lakás-előtakarékossági szerződést kötnek, vagy más igazolható módon takarékoskodnak.

**5. Óvadék**

A bérlő a szerződéskötéskor óvadékot köteles fizetni.

Az óvadék mértéke a szerződésben meghatározott lakbér háromszorosának megfelelő összeg, azaz **120.000 Ft**.

A lakásbérleti jogviszony megszűnése esetén bérbeadó a bérlő által befizetett óvadékot lakbérhátralék, közüzemi díjtartozás, továbbá a lakás rendeltetésszerű használatra alkalmas állapotának helyreállításához szükséges költségei megtérüléséhez használhatja fel. Ezen költségek hiányában a bérbeadó a lakás visszaadását követő 30 napon belül köteles a bérlőnek az óvadék összegét kamatmentesen visszafizetni.

**6. A pályázat benyújtása**

A pályázatot írásban, postai úton vagy személyesen kell benyújtani **2019. június 20. 12 óráig** a Lébényi Közös Önkormányzati Hivatalban.

A pályázatnak **tartalmaznia kell** a pályázó nevét és címét, valamint a pályázó nyilatkozatát arról, hogy a pályázati feltételeket elfogadja, a lakbért és a közüzemi díjakat fizetni fogja, az óvadékot leteszi, és személyes adatai kezeléséhez hozzájárul.

**7. A pályázatok elbírálása**

A pályázatok elbírálásáról a Humán Bizottság javaslatára a Képviselő-testület dönt a **2019. június 27-i képviselő-testületi ülésen**.

A bérbeadó a nyertes pályázóval lakásbérleti szerződést köt.

**8. A bérbeadó fenntartja magának a jogot, hogy a pályázati eljárást részben vagy egészben indoklás nélkül eredménytelennek nyilvánítsa.**

A pályázattal kapcsolatban további felvilágosítás a Lébényi Közös Önkormányzati Hivatalban **Tóth Róbert településüzemeltetési ügyintézőtől (96/360-033 8-as mellék)** kérhető.

Lébény, 2019. május 30.

Kovács Gábor polgármester

Lébény Város Önkormányzata